钦定古今图书集成/理学汇编/学行典/第111卷 > 性理大全 > 《总论为学之方》
## 钦定古今图书集成/理学汇编/学行典/第111卷 > 性理大全 > 《总论为学之方》

古先圣贤言学，无非就身心上用功。人心道心，直内
方外，都未说近讲学处。夫子恐其识见易差，于是以
博文“约礼”对言，“博文先而约礼后，博文易而约礼难。”
后来学者专务其所易，而常惮其所难，此道之所以
无传，须是如《中庸》之旨，戒惧慎独为终身事业，不可
须臾废离，而讲学穷理，所以求其明且正耳。若但务
学。而于身心不加意。恐全不成学问也。